# Broadway (lletra tipogràfica)

Broadway és una tipografia creada el 1928 pel dissenyador Morris Fuller Benton per a l'American Type Founders i Monotype.

## Context històric

Aquesta tipografia va ser introduïda en el període de l'Art déco estatunidenc (1920-1930). Aquest corrent artístic usava formes geomètriques bàsiques combinant el Cubisme amb el Modernisme. Els dissenys són molt decorats i poc utilitzables per a escriptura convencional o literària.

## Categorització i característiques

Aquesta tipografia és estilitzada, rígida i posseeix un disseny gairebé geomètric de contrastos molt marcats entre els pals gruixuts i fins.
Segons la classificació de DIN 16518 (evolució de Vox-ATypl) es trobaria dins de la categoria de Decoratives. No van ser concebuts com a tipus de text, sinó per a un ús esporàdic i aïllat.
La categoria de fonts Decoratives engloba les de Fantasia o Època, la tipografia Broadway entraria dins de la subcategoria Època. Pretén suggerir una època, una moda o una cultura, procedint del moviment Art déco. Anteposa la funció a la forma, amb traços senzills i equilibrats, gairebé sempre uniformes.

## Aplicació

Va ser emprat en rètols de milers de restaurants i bars de l'època convertint-se en una peça emblemàtica d'aquest estil i encara avui es pot contemplar en diverses ciutats per tot el món. Igual que totes les tipografies d'aquesta època, no és adequada per a text sinó que ha de ser aplicada a grandàries grans com a titulars, rètols o publicitat. És habitual veure-la en teatres, perruqueries o disseny de moda.

## Anàlisi de la tipografia

Es pot observar que les lletres corbes sobresurten de l'alineació superior i inferior. L'ull mitjà no ocupa el mateix en totes les lletres minúscules (i.e. la 'b' sobresurt més que la 'p' en la línia base).
Respecte a la proporció, no hi ha massa diferència entre les majúscules i les minúscules. Les astes descendents semblen lleugerament més curtes que les superiors. L'altura de les majúscules és pràcticament igual a l'alineació superior.
    ATRIBUTS FORMALS:
    1. Construcció
       La construcció és solta o discontínua ja que existeixen punts singulars de transició entre traços.
       Construcció
    2. Forma
       Les formes resultants són variants de les formes tradicionals. Les línies rectes són més gruixudes, es corben cantonades i línies anteriorment més rectes.
       Forma
       Tractament de les corbes:El tractament de les corbes és continu.
       Aspecte de les corbes: L'aspecte de les corbes és rodó (circular).
       Aspecte circular
       Detall de les corbes: L'anell o bucle ("b" "p") ocupa més espai de l'habitual, fent que l'asta no es divideixi en dues parts iguals.
       Detall de les corbes
       Astes verticals: Tenen les vores paral·leles.
       Astes verticals
    3. Proporcions
       Proporcions relatives:capitals
       L'amplària de les capitals generalment es regular.
       Amplària regular
       Proporcions internes relatives
       Els ascendents són de la mateixa grandària que les majúscules.
       Ascendents i majúscules
    4. Modulació
    La diferència relativa entre el grossor i el perfil d'una lletra és exagerat. Aquest contrast es produeix en l'eix constructiu vertical.
    La transició (relació entre grossor i perfil) és instantània, no es dona de manera gradual.
       Modulació
    5. Espessor o grossor
    Aquesta tipografia només està disponible en un gruix per això es descriu en funció del seu color. Està a mig camí entre 'color' clar i 'color' negre ja que el grossor dels seus traços varia molt bruscament.
       Espessor o grossor

## Tipus de Broadway i famílies
### Broadway Engraved (1928)

Va ser afegida per Sol Hess de Monotype en 1928.

### Broadway Condensed (1929)
## Referències

* Baines, Phil. Tipografía: función, forma y diseño. Ed. Gustavo Gili, S.L, 2002,2005. ISBN 84-252-2067-X (castellà)
* Montesinos, Luis Martín. Manual de tipografía: del plomo a la era digital. Ed. Campgràfic, 2004. ISBN 84-931677-3-8 (castellà)

## Enllaços externs

* Association typographique internationale (anglès)
* Monotype Imaging Arxivat 2005-02-08 a Wayback Machine. (anglès)